section_heading: Technique, Republic i prvi raspad sastava
paragraph_text: U periodu između albuma "Technique" i "Republic" članovi sastava posvetili su se svojim vlastitim projektima. Bernard Sumner osniva synthpop grupu "Electronic" s kojom postiže zapaženi uspjeh, Peter Hook sastav "Revenge", a Stephen Morris i Gillian Gilbert djeluju zajedno pod pomalo ironičnim imenom "The Other Two". Oslabljenju koheziju sastava dodatno su narušili financijski problemi u kojima se našla njihova matična izdavačka kuća "Factory Records" i problemi sa superklubom " The Haçienda".